Festdagsreduksjonen

Festdagsreduksjonen (heilagdagsreforma), som vart vedteken under regimet til Struensee, den 26. oktober 1770, førte med seg ei halvering av religiøse markeringar i Danmark og Noreg. Mange av heilagdagane som var fastsette i kong Kristian den femtes norske lov vart anten avskaffa heilt eller flytta til næraste søndag.Schous Forordninger V. Deel , 1777, s. 115. Forordning av 26. Oktober 1770.

Forordninga «Om nogle af de anordnede Fest og hellige Dages afskaffelse» vart publisert i kyrkjene.Kunngjøring i Dolstad kyrkje 1. søndag i faste 1771, ministerialbok for 1753–78 s. 331. Forordninga er norsk lov og teken med i norske lovsamlingar til og med 1965.

 Dagar som vart avskaffa som fest- og heilagdagar 
 Tredje juledag, 27. desember
 Heilage tre kongarsdag, 6. januar.
 Kyndelsmesse, 2. februar 
 Tredje påskedag.
 Tredje pinsedag.
 Jonsokdag, 24. juni.
 Maria besøksdag, 2. juli.
 Mikkelsmesse, 29. september

 Festdagar som vart flytta 
 Maria Bodskapsdag, 25. mars vart lagt til femte søndag i fasta.
 Helgemesse, 1. november vart lagt til fyrste søndag i november.

 Heilagdagar utanom søndagar som var att i Danmark og Noreg 
 Fyrste juledag
 Andre juledag
 Nyårsdagen
 Skjærtorsdag
 Langfredag
 Andre påskedag
 Bededagen
 Helgetorsdag 
 Andre pinsedag

Referansar



Kategori:Kristne høgtider
Kategori:Reformer i Danmark
Kategori:Reformer i Noreg
Kategori:1700-talet i Danmark
Kategori:1700-talet i Noreg
Kategori:Kalenderreformer